Անկարայի հռոմեական բաղնիք

Անկարայի հռոմեական բաղնիք, հինհռոմեական բաղնիսային համալիրի ավերակներ Թուրքիայի մայրաքաղաք Անկարայում։ Դրանք հայտնաբերվել են 1937-1944 թվականներին իրականացված հնագիտական պեղումների արդյունքում, հետագայում ստացել բաց երկնքի տակ գտնվող թանգարանի կարգավիճակ։ Պատմություն Բաղնիսային համալիրը գտնվում է ավանդաբար Չանղըրը Քափի անվանվող սարահարթի վրա՝ Անկարայի հին շրջաններից Ուլուսի կենտրոնից մոտավորապես 400 մետր հեռավորությամբ և բնորոշվել է որպես höyük (tumulus), որտեղ վերնամասը հին հռոմեական է՝ բյուզանդական ու սելջուկյան տարրերի միահյուսմամբ, իսկ հիմնամասը փռյուգիական է։ Անսիրա հնագույն քաղաքը գտնվել է արևելքի ու արևմուտքի ուղիների խաչմերուկում, և նրա ռազմավարական դիրքն էլ հենց հիմք է հանդիսացել, որ հին հռոմեացիները գնահատեն, կարևորեն ու դարձնեն Գալաթիա մարզի վարչական կենտրոն։ Չանղըրը քադասին կառուցելու, ինչպես նաև մայրաքաղաքի կարգավիճակ ստացած Անկարայի ընդարձակվելու շրջանում՝ 1930-ական թվականներին իրականացված շինարարության ընթացքում լույս աշխարհ են եկել Անսիրայի շինությունների ավերակները, դրանց թվում՝ նաև բաղնիսային համալիրի մնացորդները։ Ուսումնասիրությունները ցույց են տվել, որ բաղնիքը մեր թվականության երրորդ դարի սկզբներին կառուցել է հռոմեական կայսր Կարակալան (212-217), ով բաղնիք է կառուցել նաև Հռոմում, և նվիրել է բժշկության աստված Ասկլեպիոսին։ 80 մետր * 120 մետր չափսեր ունեցող դասական համալիրը բաղկացած է եղել երեք հիմնական բաժանմունքներից՝ caldarium (տաք բաղնիք), tepidarium (գոլ բաղնիք) և frigidarium (սառը բաղնիք)։ Դրանք օգտագործվել են մինչև ութերորդ դարը և ավերվել են հրդեհի պատճառով. գրեթե անվնաս են մնացել միայն առաջին հարկն ու հիմքը։ Պատկերասրահ Ծանոթագրություններ Գրականություն Mahmut Akok: Ankara Şehrindeki Roma hamamı. In: Türk Arkeoloji Dergisi. Band 17, 1968, S. 5–37 (PDF, türkisch). Marianne Mehling (Hrsg.): Knaurs Kulturführer in Farbe Türkei. Droemer-Knaur, München 1987, ISBN 3-426-26293-2, S. 75. Wolfgang Dorn: Türkei, Zentralanatolien: zwischen Phrygien, Ankara und Kappadokien. DuMont Reiseverlag 2012, ISBN 9783770166169, S. 71 Արտաքին հղումներ The Remnants of Roman Ancyra Արխիվացված 2020-05-09 Wayback Machine, Bilkent University Department of Archaeology Ankara Römisches Bad Արխիվացված 2016-03-06 Wayback Machine